На основу члана 3. став 2. Закона о раду ("Сл. гласник РС", бр. 24/2005, 61/2005, 54/2009, 32/2013, 75/2014, 13/2017 - одлука УС и 113/2017), члана 119. став 1. тачка 1) Закона о основама система образовања и васпитања ("Сл. гласник РС" бр. 88/2017), Закона о основном образовању и васпитању ("Сл. гласник РС", бр.88/2017 и 10/19), ,члана 2. став 1. Посебног колективног уговора за запослене у основним и средњим школама и домовима ученика ("Сл. гласник РС" бр. 21/2015,9/20 и 123/22),члана 47. Статута средње школе ''Краљ Петар I'' Топола , Школски одбор средње школе ''Краљ Петар I'' Топола, на седници одржаној \_\_\_\_\_\_\_\_\_\_\_\_\_\_\_\_\_\_\_\_једногласно донео је

Измене и допуне

П Р А В И Л Н И К А О Р АД У

Срредње школе ''Краљ Петар I’’ Топола

**Члан 1.**

Члан 10 мења се и гласи:

''Пре почетка школске године, а најкасније до 25. августа, директори установа достављају надлежној школској управи:

1) Листу запослених за чијим је радом у потпуности или делимично престала потреба у текућој школској години и у претходном периоду;

2) Листу запослених који су засновали радни однос са непуним радним временом у текућој школској години и у претходном периоду;

3) Листу слободних радних места.

Запослени који на лични захтев прекине радни однос у одређеној установи не пријављује се на листе запослених из става 1. овог члана.

Наведене листе осим послодавца потписују овлашћени представници репрезентативних синдиката школе.

Уколико листе нису потписане од стране овлашћених представника репрезентативних синдиката, директор је дужан да на листи наведе разлоге због којих то није учињено.

Пре почетка школске године, раднe подгрупe при надлежним школским управама утврђују листу из става 1. овог члана.

Преузимање се врши следећим редоследом:

1) На основу преузимања запосленог са листе запослених за чијим радом је у потпуности или делимично престала потреба следећим редом: из установе, са територије општине, града, надлежне школске управе и других школских управа;

2) Запослени који су засновали радни однос са непуним радним временом у тој установи;

3) Запослени који су засновали радни однос са непуним радним временом у установама на територији надлежне школске управе;

4) Запослени који су засновали радни однос са непуним радним временом из других школских управа уз сагласност радних подгрупа при школским управама.

Школска управа редовно ажурира листе из става 1. овог члана током године, на основу података које достављају директори установа.

Министар образује посебну радну групу и радне подгрупе при свакој школској управи у складу са законом.

Преузимање запослених врши се током наставне године уз сагласност радне подгрупе.

Пре расписивања конкурса за пријем у радни однос, послодавац је у обавези да прибави мишљење репрезентативних синдиката установе о испуњености услова из ст. 1. и 2. овог члана. У случају да постоји несагласност, надлежна је школска управа и надлежна инспекција.

Рок за давање мишљења је пет дана од дана пријема захтева.

Члан 2.

У члану 43. став 1. после тачке 3) додаје се тачка 3а која гласи:

„3а обављање завршног испита и опште, стручне и уметничке матуре,”.

Члан 3.

У члану 58. после става 1. додаје се став 2. који гласи:

„Приликом доношења одлуке о распореду коришћења годишњег одмора за запосленог који има уговоре о раду у две или више установа, установе морају ускладити решења о коришћењу годишњег одмора за запосленог на начин да га запослени користи истовремено у свакој установи.”.

Члан 4.

У члану 60. став 1. тачка 10. мења се и гласи:

„10) отклањања штетних последица у домаћинству проузрокованих елементарном непогодом, хаваријама и пожаром – 5 радних дана,”.

Тачка 9. мења се и гласи:

„9) коришћења организованог рекреативног одмора у циљу превенције радне инвалидности у организацији послодавца или синдиката до 5 радних дана,”.

После тачке 12) додаје се тачка 12а која гласи:

„12а првог поласка детета у предшколску установу и поласка детета у први разред основне школе – 2 радна дана,”.

У ставу 2. тачка 1) став 2. речи: „брачни друг” замењују се речима: „брачни и ванбрачни друг”, а речи: „усвојеник и старатељ” замењују се речима: „усвојеник, штићеник и старатељ”.

Члан 5.

У члану 61. став 1. речи: „је дужан” замењују се речју: „може”.

После става 1. додаје се нови став 2. који гласи:

„Неплаћено одсуство се одобрава, на писмени захтев запосленог, под условом да је запослени приложио одговарајућу документацију (доказ о постојању правног основа за коришћење неплаћеног одсуства) и ако се одобреним одсуством не угрожава процес и организација рада.”.

Досадашњи ст. 2–4. постају ст. 3–5.

У досадашњем ставу 3. који постаје став 4. речи: „брачни друг” замењују се речима: „брачни и ванбрачни друг”, а речи: „усвојеник и старатељ” замењују се речима: „усвојеник, штићеник и старатељ”.

Члан 6.

У члану 89. тачка 2) речи: „на раду или професионалном болешћу, ако законом није друкчије одређено” замењују се речима: „на раду, професионалном болешћу или малигним обољењем, ако законом није друкчије одређено”.

Члан 7.

У члану 91. после става 1. додаје се нови став 2. који гласи:

„Aкo нa истoj рeлaциjи прeвoз oбaвљa вишe превозника или нa кoнкрeтнoj рeлaциjи нeмa oргaнизoвaнoг jaвнoг прeвoзa, при утврђивaњу ствaрних трoшкoвa прeвoзa узимa сe у обзир просечнa цeна карата прeвoзникa зa ту релацију, односно сличну рeлaциjу.”.

Досадашњи ст. 2–8. постају ст. 3–9.

Члан 8.

У члану 93. став 1. тач. 3) и 4) мењају се и гласе:

„3) привремене спречености за рад дужег од три месеца у континуитету. Под привременом спречености за рад подразумева се само одсуство са рада које је проузроковано болешћу, повредом ван рада, повредом на раду и професионалном болешћу – у висини једне просечне плате једном у календарској години,

4) у случају набавке медицинских-техничких помагала која су дефинисана правилником о медицинско-техничким помагалима која се обезбеђују из средстава обавезног осигурања – у висини једне просечне плате.”.

После тачке 4) тачка се замењује запетом и додаје се тачка 5) која гласи:

„5) рођења или усвојења детета запосленог – у висини једне месечне просечне зараде без пореза и доприноса.”.

Став 2. мења се и гласи:

„У случају смрти запосленог, породица има право на накнаду трошкова сахране према приложеним рачунима, а највише до неопорезивог износа за помоћ у случају смрти члана породице запосленог, само код једног послодавца.”.

Члан 9.

У члану 95. став 2. речи: „када наврши 10, 20, 30 или 35 година” замењују се речима: „када наврши 10, 20, 30, 35 или 40 година”.

У ставу 4. тачка 4) на крају текста тачка се замењује запетом и додаје се тачка 5) која гласи:

„5) две и по просечне плате – за 40 година рада проведених у радном односу.”.

Члан 9.

У члану 99. став 1. тачка 3. подтач. 2) и 3) мењају се и гласе:

„2) број бодова за окружно/регионално, односно градско такмичење и смотру:

за освојено прво место – 5 бодова,

за освојено друго место – 4 бода,

за освојено треће место – 3 бода;

3) број бодова за републичко такмичење и смотру:

за освојено прво место – 8 бодова,

за освојено друго место – 7 бодова,

за освојено треће место – 6 бодoва;”.

Тач. 5. и 7. бришу се.

Члан 10.

У члану 100. став 3. мења се и гласи:

„Уколико више запослених има исти број бодова, примењује се бодовање по оба допунска критеријума и то:

1. имовно стање:

1) ако су укупна примања домаћинства по члану на нивоу или изнад републичког просека према последњем објављеном податку републичког органа надлежног за послове статистике – 0,5 бодова,

2) ако су укупна примања домаћинства по члану испод републичког просека према последњем објављеном податку републичког органа надлежног за послове статистике – 1 бод.

Код бодовања имовног стања, под породичним домаћинством сматрају се: брачни друг, деца и родитељи које запослени издржава.

2. број деце предшколског узраста, односно деце на редовном школовању до 26 година старости:

1) ако запослени има једно дете – 1 бод,

2) ако запослени има двоје деце – 3 бода,

3) ако запослени има троје и више деце – 5 бодова.

Као дете на редовном школовању до 26 година старости сматра се и ученик завршног разреда основне и средње школе до краја школске године, односно до 31. августа године у којој дете има својство редовног ученика завршног разреда.”.

Члан 11.

У члану 101. став 1. речи: „орган управљања” замењују се речју: „директор”.

После става 1. додаје се нови став 2. који гласи:

„Комисија из става 1. овог члана има најмање три члана, са тим да је број чланова комисије увек непаран. Обавезни члан комисије је секретар установе.”.

Досадашњи став 2. постаје став 3.

Члан 12.

Члан 104. мења се и гласи:

**„Члан104.''**

Запосленом за чијим је радом престала потреба, а коме није могло да се обезбеди ниједно од права утврђених законом, колективним уговором код послодавца или уговором о раду, може престати радни однос у складу са законом.”.

Члан 13.

У члану 136. после става 1. додаје се став 2. који гласи:

„Послодавац може да, посредством служби установе, по захтеву синдиката врши и друге обуставе члану синдиката, на основу сагласности запосленог коме се обустава врши.”.

Члан 14.

Измене и допуне правилника о раду ступају на сангу осмог дана од дана објављивања на огласној табли школе.

|  |  |
| --- | --- |
| У Тополидел. бр. \_\_\_\_ / \_\_\_\_ | Председник Школског одбора \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Дејан Марковић |

Измене и допуне Правилника о сраду Средње школе ''Краљ Петар I'' у Тополи објављене на огласној табли Школе дана \_\_\_\_\_\_\_\_\_\_\_\_ . године.